Η εμφάνιση του MissingNo. κατά τη διάρκεια της μάχης.
Το **MissingNo.** (ιαπωνικά: けつばん, Χέπμπορν: *Ketsuban*), γνωστό και ως **MISSINGNO.** ή **MissingNO.**, είναι ανεπίσημο είδος Pokémon, το οποίο εμφανίστηκε στα βιντεοπαιχνίδια *Pokémon Red and Blue*. Η ονομασία του είδους αυτού προκύπτει από το «Missing Number». Το είδος αυτό χρησιμοποιήθηκε ως error handler, από την εταιρεία βιντεοπαιχνιδιών Game Freak και εμφανίζεται όταν το παιχνίδι προσπαθεί να αποκτήσει πρόσβαση στη μνήμη ανύπαρκτων Pokémon. Μετά από τρία βήματα εντός παιχνιδιού, ο παίκτης μπορεί να αντιμετωπίσει ένα MissingNo, υπό τη μορφή ενός glitch.

Η αντιμετώπιση του προκαλεί κάποια γραφικά σφάλματα, καθώς επίσης και πολλαπλασιασμό του έκτου αντικειμένου στο σακίδιο του παίκτη. Το τελευταίο αυτό αποτέλεσμα προκάλεσε μια ευρεία ανάλυση από περιοδικά που ασχολούνται με τα βιντεοπαιχνίδια, όπως επίσης και από στρατηγικούς οδηγούς. Το IGN αναφέρει ότι η εμφάνιση του MissingNo. στα *Pokémon Red and Blue*, είναι ένα από τα διασημότερα glitches στην ιστορία των βιντεοπαιχνιδιών. Φίλοι της σειράς έχουν προσπαθήσει να εκλογικεύσουν την εμφάνιση του MissingNo. θεωρώντας την ένα μέρος του παιχνιδιού, ενώ κοινωνιολόγοι έχουν μελετήσει τις επιπτώσεις της στους παίκτες.

Ιστορία
-------

Η σειρά *Pokémon* αναπτύχθηκε από τη Game Freak και κυκλοφόρησε από τη Nintendo στην Ιαπωνία, το 1996, για την κοσνόλα Game Boy. Στη σειρά, ο παίχτης αναλαμβάνει τον ρόλο του εκπαιδευτή Pokémon (Pokémon Trainer), του οποίου ο στόχος είναι να πιάσει και να εκπαιδεύσει τα φανταστικά πλάσματα που ονομάζονται Pokémon. Οι παίχτες μπορούν να χρησιμοποιήσουν τις ειδικές δυνάμεις αυτών κατά τη διάρκεια μάχης, ενώ κάποιες από αυτές χρησιμοποιούνται για να δημιουργηθούν νέοι τρόποι πλοήγησης στον κόσμο του παιχνιδιού, όπως για παράδειγμα η γρήγορη μετακίνηση του παίχτη από κάποια πόλη σε μία άλλη (με το Fly). Ενώ, τέλος, κύριος σκοπός του παιχνιδιού είναι ο παίχτης να συλλέξει και τα 151 Pokémon, μέσω εξέλιξης, ανταλλαγής και πιασίματος (evolve, trade, catch).

Το MissingNo. φυσικά δεν αποτελεί μέρος των 151 και αρχικά μπορούσαν να το πιάσουν μόνο όσοι είχαν βορειοαμερικανικές και ευρωπαϊκές κόπιες της κασέτας. Η αμερικανική Nintendo πρώτη καταχώρησε τα γεγονότα που προκαλούν την εμφάνιση του MissingNo. τον Μάιο του 1999, σε ένα τεύχος του περιοδικού *Nintendo Power*, προειδοποιώντας τους παίχτες ότι «*η οποιαδήποτε επαφή με αυτό (έστω κι αν δεν πιαστεί) μπορεί εύκολα να προκαλέσει διαγραφή αρχείων του παιχνιδιού ή και προβλήματα στα γραφικά*». Το glitch είναι αποτέλεσμα κάποιων γεγονότων: πρώτον ο παίχτης κοιτάζει έναν οδηγό εντός παιχνιδιού για το πώς πιάνονται τα πλάσματα, δεύτερον ο παίχτης πρέπει να χρησιμοποιήσει την ικανότητα Fly και να ταξιδέψει στην περιοχή Cinnabar Island και τρίτον να χρησιμοποιήσει την ικανότητα Surf, ώστε να κολυμπά πάνω κάτω στην ανατολική ακτή του νησιού, έως ότου εμφανιστεί το MissingNo.

Τα βιντεοπαιχνίδια *Pokémon Red and Blue,* επανακυκλοφόρησαν το 2016 για την κονσόλα της εταιρείας Nintendo 3DS (Virtual Console), χωρίς, όμως, να αφαιρέσουν διάφορα glitches, διατηρώντας έτσι και αυτό του MissingNo. με τους παίχτες να το αντιμετωπίζουν κανονικά.

Χαρακτηριστικά
--------------

Η ανατολική ακτή του Cinnaber Island, σημαντική τοποθεσία για την εμφάνιση του glitch.
Η αντιμετώπιση του MissingNο. είναι αποτέλεσμα τριών γεγονότων των παιχνιδιού. Το πρώτο είναι η τυχαία αντιμετώπιση πλασμάτων, που είναι εντός συστήματος του παιχνιδιού. Κάθε περιοχή προσδίδει άλλη τιμή σε κάθε πλάσμα σε μία μνήμη buffer, η οποία επιτρέπει στους παίχτες να συναντούν και να αντιμετωπίζουν τα διαθέσιμα Pokémon (Wild Pokémon). Παρόλα αυτά, οι περιοχές Cinnabar Island και Seafoam Island δεν προσδίδουν άλλη τιμή στη μνήμη, αλλά χρησιμοποιείται η τιμή που ίσχυσε στο προηγούμενο μέρος που βρισκόταν ο χαρακτήρας. Ο δεύτερος παράγοντας είναι ο έλεγχος του οδηγού που βρίσκεται εντός παιχνιδιού, ο οποίος προσωρινά αποθηκεύει το όνομα του παίχτη σε μία μνήμη buffer. Όλο αυτό προκαλεί στο παιχνίδι την πρόσβαση σε μία δεκαεξαδική τιμή στο όνομα του παίχτη, όταν αντιμετωπίζει τα Pokémon στις περιοχές που προαναφέρθηκαν. Ο τρίτος παράγοντας είναι το error handling σύστημα του βιντεοπαιχνιδιού, αν το παιχνίδι επιλέξει μία τιμή που δεν υπάρχει στη μνήμη buffer, τότε προκαλείται μία λειτουργία, η οποία έχει ως αποτέλεσμα την εμφάνιση του MissingNo, το οποίο προκύπτει από το αγγλικό "Missing Number".

Όπως συμβαίνει σε όλα τα διαθέσιμα Pokémon που συναντά ο παίχτης, έτσι και σε αυτό, μπορεί να επιλέξει να φύγει ή να το πιάσει. Το αποτέλεσμα της αντιμετώπισης του MissingNo. προκαλεί πολλαπλασιασμό του αντικειμένου που βρίσκεται στην έκτη θέση στο σακίδιο του παίχτη, ενώ η γκαλερί Hall of Fame Pokémon του παιχνιδιού γίνεται μόνιμα ένα glitch. Επίσης, μερικά προσωρινά παρόμοια περιστατικά στα γραφικά είναι πιθανό να εμφανιστούν, τα οποία ωστόσο μπορούν να φύγουν απλά με τη θέαση σελίδας στατιστικών κάποιου άλλου Pokémon ή κάνοντας επανεκκίνηση την κονσόλα.

Σε περίπτωση που ο παίχτης πιάσει το MissingNo. τότε αυτό είναι ένα πλήρως λειτουργικό Pokémon, το οποίο εμφανίζεται στη λίστα με τα Pokémon στον αριθμό 000, και ο τύπος του είναι Bird/Normal, παρόλο που ο πρώτος τύπος είχε αφαιρεθεί πριν την κυκλοφορία του παιχνιδιού. Όλα τα MissingNo. κατέχουν συγκεκριμένες επιθέσεις, τύπους, στατιστικά και ήχους. Η εμφάνισή του μοιάζει με ένα κωδικοποιημένο σχήμα που θυμίζει το λατινικό γράμμα "d" ή ανάποδο L, το οποίο συσχετίζεται με το όνομα του παίχτη, ωστόσο μερικές τιμές μπορεί να του αλλάξουν την εμφάνιση.

Αντίδραση και υποδοχή
---------------------

Αν και τα MissingNo. εμφανίζονται μόνο στα πρώτα παιχνίδια της σειράς, το αντίκτυπο του ήταν μεγάλο. Το εν λόγω glitch έχει ονομαστεί και "προγραμματιστικό τέχνασμα", με τη Nintendo, να προειδοποιεί ότι σε περίπτωση αντιμετώπισής του, ο παίχτης πιθανώς θα πρέπει να κάνει επανεκκίνηση του παιχνιδιού από την αρχή, ώστε να λυθούν γραφικά σφάλματα. Παρά την προειδοποίηση της εταιρείας, πληροφορίες για το εν λόγω glitch, ξεκίνησαν να γράφονται σε διάφορα περιοδικά βιντεοπαιχνιδιών και οδηγών στρατηγικής, οι οποίοι το δέχτηκαν ως κάτι θετικό. Μερικοί παίχτες, προσπάθησαν να εισπράξουν χρήματα, δίνοντας tips για το πώς πιάνεται ο MissingNo. με την τιμή να ξεπέρναγε σε κάποιες περιπτώσεις και τα 200 δολάρια. Παρόλο που όλο αυτό δεν ήταν ένα προσβάσιμο για όλους μέρος του παιχνιδιού, το 2009, το *IGN*, τοποθέτησε στη λίστα του, το MissingNo. ονόματι *Top Video Game Easter Eggs*, σχολιάζοντας τη χρησιμότητά του στον πολλαπλασιασμό σπάνιων αντικειμένων. Το ίδιο άρθρο αναφέρει: «*Πραγματικά όλο αυτό κάτι λέει για του οπαδούς του Pokémon οι οποίοι αψήφισαν την πιθανή βλάβη που θα μπορούσε να προκληθεί και αντί αυτού το χρησιμοποίησαν για να κάνουν level up στα Pokémon τους»*. Το προαναφερθέν περιοδικό το ονομάζει ένα "αξέχαστο" glitch, που βοήθησε πολύ το αρχικό παιχνίδι στο να γίνει τόσο διάσημο. Το βιβλίο *100 Greatest Video Game Characters,* αναφέρεται στο MissingNo. ως ένα παράδειγμα της εφευρετικότητας των παιχτών, που δημιούργησαν έναν τέτοιο φανταστικό χαρακτήρα και μάλιστα τον χρησιμοποίησαν προς όφελός τους, σχολιάζοντας το επίσης ως ένα «*πολιτιστικό τεχνούργημα, το οποίο αναδεικνύει τη δημιουργικότητα της αποκλίνουσας και ανατρεπτικής μορφής παιχνιδιού*».

Οι αντιδράσεις των παιχτών στο είδος του MissingNo. έχει γίνει θέμα κοινωνιολογικής μελέτης. Ο κοινωνιολόγος Γουίλιαμ Σιμς Μπάινμπριτζ αναφέρει ότι «η Game Freak δημιούργησε ένα από τα γνωστότερα glitch στην ιστορία των βιντεοπαιχνιδιών, ενώ σχολίασε και τη δημιουργικότητα των παιχτών στη χρησιμοποίησή του». Στο βιβλίο *Pikachu's Global Adventure: The Rise and Fall of Pokémon*, ο καθηγητής Τζούλιαν Σέφτον-Γκριν σχολίασε ότι η μελέτη του στις αντιδράσεις του γιου του, στο MissingNo. ο οποίος το χρησιμοποιούσε ως cheat, άλλαξε τελείως τον τρόπο με τον οποίον το παιδί έβλεπε το παιχνίδι και πρόσθεσε νέα στοιχεία στο παιχνίδι, όπως η διάλυση της ψευδαίσθησης του κλειστού κόσμου του παιχνιδιού και του θύμισε ότι είναι απλά ένα υπολογιστικός προγραμματισμός. Το βιβλίο *Playing with Videogames* περιέχει μία σε βάθος μελέτη για το MissingNo, η οποία αναλύει την περιέργεια των παιχτών να αντιμετωπίσουν το Pokémon αυτό. Ο συγγραφέας αναφέρει ότι οι καταστάσεις που προκάλεσε το MissingNo. ήταν μοναδικές και το αποκάλεσε μία δημοφιλή ασυνήθιστη υπόθεση.

Παραπομπές
----------

1. 1 2  Nintendo. «Customer Service — Specific GamePak Troubleshooting». Αρχειοθετήθηκε από το πρωτότυπο στις 27 Ιανουαρίου 2008. Ανακτήθηκε στις 7 Ιουνίου 2009.
2. ↑  Newman, James (2008). *Playing with Videogames*. Taylor & Francis. σελίδες 117–118. ISBN 0-415-38523-7.
3. 1 2  Bainbridge, William Sims; Wilma Alice Bainbridge (July 2007). «Creative Uses of Software Errors: Glitches and Cheats». *Social Science Computer Review* (SAGE Publications) **25**: 61. doi:10.1177/0894439306289510.
4. ↑  Game Freak (30 Σεπτεμβρίου 1998). **Pokémon Red* and *Blue*, Instruction manual*. Nintendo. σελίδες 6–7.
5. ↑  Game Freak (30 Σεπτεμβρίου 1998). **Pokémon Red* and *Blue*, Instruction manual*. Nintendo. σελ. 11.
6. ↑  Game Freak (September 30, 1998). **Pokémon Red* and *Blue**. Nintendo. *«HM02 is FLY. It will take you back to any town.»*.
7. ↑  Game Freak (30 Σεπτεμβρίου 1998). *Pokémon Red and Blue, Instruction manual*. Nintendo. σελ. 7.
8. 1 2 3  Staff (May 1999). «Pokechat». *Nintendo Power* **120**: 101.
9. 1 2 3  DeVries, Jack (24 Νοεμβρίου 2008). «Pokemon Report: OMG Hacks». *IGN*. IGN Entertainment. Αρχειοθετήθηκε από το πρωτότυπο στις 6 Φεβρουαρίου 2010. Ανακτήθηκε στις 7 Ιουνίου 2009.
10. ↑  Valentine, Rebekah (23 Μαρτίου 2016). «7 Classic Pokemon Glitches That Made It To Virtual Console». *App Trigger*. Ανακτήθηκε στις 2 Μαΐου 2020.
11. 1 2 3 4  Loe, Casey (1999). *Pokémon Perfect Guide Includes Red-Yellow-Blue*. Versus Books. σελ. 125. ISBN 1-930206-15-1.
12. 1 2 3  Schlesinger, Hank (2001). *Pokémon Future: The Unauthorized Guide*. St. Martin's Paperbacks. σελίδες 184–188. ISBN 0-312-97758-1.
13. 1 2  Newman, James (2008). *Playing with Videogames*. Taylor & Francis. σελ. 119. ISBN 0-415-38523-7.
14. ↑  Hernandez, Patricia (4 Νοεμβρίου 2014). «Pokémon's Famous Missingno Glitch, Explained». *Kotaku Australia* (στα Αγγλικά). Ανακτήθηκε στις 2 Μαΐου 2020.
15. ↑  Banks, Jaime· Mejia, Robert· Adams, Aubrie (23 Ιουνίου 2017). *100 Greatest Video Game Characters*. Rowman & Littlefield. σελ. 132. ISBN 978-1442278134. Ανακτήθηκε στις 2 Μαΐου 2020.
16. ↑  Sammut, Mark (4 Ιανουαρίου 2019). «Pokémon Red And Blue: 25 Hidden Things Casual Fans Still Haven't Found». *TheGamer*. Ανακτήθηκε στις 2 Μαΐου 2020.
17. ↑  Hargett, Tyler (11 Ιανουαρίου 2019). «Pokémon: 20 Side Quests Fans Completely Missed In Red And Blue». *ScreenRant*. Ανακτήθηκε στις 2 Μαΐου 2020.
18. ↑  Staff (Summer–Fall 1999). «Top 50 Games». *Pocket Games* (1): 96.
19. ↑  «Guides: Pokemon Blue and Red». *IGN*. IGN Entertainment. Αρχειοθετήθηκε από το πρωτότυπο στις 5 Δεκεμβρίου 2007. Ανακτήθηκε στις 8 Ιουνίου 2009.
20. ↑  Sweetman, Kim (December 28, 1999). «The latest Pokemon trend: if you can't beat 'em, cheat». *The Daily Telegraph*: σελ. 11.
21. ↑  Staff (9 Απριλίου 2009). «Gaming's Top 10 Easter Eggs». *IGN*. IGN Entertainment. σελ. 2. Αρχειοθετήθηκε από το πρωτότυπο στις 6 Φεβρουαρίου 2010. Ανακτήθηκε στις 7 Ιουνίου 2009.
22. ↑  Drake, Audrey (10 Ιανουαρίου 2011). «The Evolution of Pokémon». *IGN*. IGN Entertainment. Αρχειοθετήθηκε από το πρωτότυπο στις 12 Ιανουαρίου 2011. Ανακτήθηκε στις 12 Ιανουαρίου 2011.
23. ↑  Banks, Jamie (2017). Mejia, Robert· Adams, Aubrie, επιμ. *100 Greatest Video Game Characters*. Rowman & Littlefield Publishers. σελίδες 132–133. ISBN 978-1442278127.
24. ↑  Sefton-Green, Julian (2004). «Initiation Rites: A Small Boy in a Poké-World». Στο: Tobin, Joseph Jay. *Pikachu's Global Adventure: The Rise and Fall of Pokémon*. Duke University Press. σελίδες 147, 160. ISBN 0-8223-3287-6.

Εξωτερικοί σύνδεσμοι
--------------------

* MissingNo. στο Bulbapedia
* MissingNo.'s Glitchy Appearance Explained – Retro Game Mechanics Explained
* Why MissingNo Multiplies Items – Live Overflow

|  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
*Pokémon* |
| --- |
|  |
| Βιντεοπαιχνίδια | 
* Σειρά βιντεοπαιχνιδιών
* *Pokémon Red and Blue*
* *Pokémon Go*
 |
|  |
| Πλάσματα | 
* Pikachu
* Bulbasaur
* Charizard
* Squirtle
* Gengar
* MissingNo.
 |
|  |
| Σειρές | 
* *Pokémon*
 |
|  |
| Ταινίες | 
* *The First Movie*
* *The Movie 2000*
* *3: The Movie*
* *4Ever*
* *Heroes*
* *Jirachi—Wish Maker*
* *Destiny Deoxys*
* *Lucario and the Mystery of Mew*
* *Ranger and the Temple of the Sea*
* *The Rise of Darkrai*
* *Giratina & the Sky Warrior*
* *Arceus and the Jewel of Life*
* *Zoroark: Master of Illusions*
* *Black—Victini and Reshiram and White—Victini and Zekrom*
* *Genesect and the Legend Awakened*
* *Diancie and the Cocoon of Destruction*
* *Hoopa and the Clash of Ages*
* *Volcanion and the Mechanical Marvel*
* *I Choose You!*
* *The Power of Us*
* *Mewtwo Strikes Back—Evolution*
* *Secrets of the Jungle*
* *Detective Pikachu*
 |
|  |
| Πρόσωπα | 
* Σατόσι Τατζίρι
* Κεν Σουγκιμόρι
* Τζουνίτσι Μασούντα
 |
|  |
| Σχετικά λήμματα | 
* *Pokémon Theme*
* Game Freak
 |
|  |
| 
* **Κατηγορία Κατηγορία:Pokémon**
 |

 |